*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*208. számú előterjesztés*

Bátaszék Város Önkormányzat Képviselő-testületének 2018. augusztus 29.-én

16,00 órakor megtartandó ülésére

*Városi köztemetőben kolumbárium alapozási költségeihez forrás biztosítása*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság 2018.08.28. |

***Tisztelt Képviselő-testület!***

A Panteon Kft. ügyvezetőjével, Nyakas Gáborral folytatott egyeztetés során felmerült az az igény, hogy szükséges lenne új urnafal építése a Garay utcai városi köztemetőben.

A már meglévő urnafallal azonos műszaki paraméterekkel rendelkező 3 db új 40 férőhelyes urnafal alapozási munkáit kell elvégezni. Az előzetes költségbecslés alapján bruttó 682.000,-Ft összeget tesz ki. Ebből az anyag költség 381.000,-Ft, míg a munka díj 301.000,-Ft.

Javasoljuk, hogy az anyagköltségre 381.000,-Ft keretösszeg kerüljön biztosításra az önkormányzat 2018. évi költségvetése általános tartalék kerete terhére. Az előkészítést követően a munkálatok elvégzésére a Bát-Kom 2004 Kft.-vel történne a szerződéskötés.

***H a t á r o z a t i j a v a s l a t :***

**Városi köztemetőben kolumbárium alapozási költségeihez forrás biztosítására**

Bátaszék Város Önkormányzat Képviselő-testülete;

1. 3 db kolumbárium alapozási munkái anyag költségére az önkormányzat 2018. évi költségvetése általános tartalék kerete terhére 381.000,-Ft keretösszeget biztosít, megemelve ezzel a beruházások keretösszegét,
2. felkéri Bátaszék Közös Önkormányzati Hivatal Jegyzőjét, hogy az előkészítési feladatok elvégzéséről gondoskodjon.

Határidő: 2018. december 31.

Felelős: Kondriczné dr. Varga Erzsébet jegyző

(a határozat megküldéséért)

Határozatról értesül: polgármester

 BKÖH pénzügyi iroda

irattár